108 E. H. VINKE ORATIO. 



II. Quamnam significationem tribuerunt Geometrae recentiores quanti- 

 tatibus, quae dicuntur, imaginariis in Geometria, et quo iure? 



Videor mihi iam videre inter vos, qui honesto decoroque honoris studio 

 flagrantes, audita hac illave quaestione continue consilium ceperint, ingenii 

 sui vires periclitandi. Agite vos, Commilitones ! laudabile hoc consilium 

 strenue persequamini , nee palmain vobis ab alius Academiae, vel Athenaei 

 civibus praeripi patiamini. 



Restat, ut Rectoris magnifici munus deponam, ac Successori designato 

 tradam. Itaque ex Regis augustissimi decreto te, IACOBE VAN HALL! 

 in proximuin annum Kectorem magnificum dico, renuntio, proclamo. Ac- 

 cedas igitur, Vir Clarissime! locumque occupes, quem tibi feci vacuum. 

 Salve iam, magnifice Rector! iterumque salve. Quidquid et honoris et 

 oneris habeat Academiae magistratus, eo lubentius in te devolve, quo cer- 

 tius mihi persuasi , tuto tibi mandari , quod recte curatum velimus. Sit 

 tibi valetudo opportuna, ut munere tuo fungi possis cum voluptate! Au- 

 geatur Civium academicorum numerus! Commendent se singuli studiorum 

 assiduitate, modestia, humanitate, probitate, floreatque, te Rectore, Aca- 

 demia Rheno-Traiectina ! His tu votis precibusque annuas , Pater coe- 

 lestis! Gratias Tibi agimus, quas possumus, maximas pro beneficiis, qui- 

 bus et nos omnes, et Rectorem, munere suo iam defunctum, cumulasti. 

 Tu hoc quoque anno academico salvos nos serves et incolumes! Tu tenui 

 valetudine utentes confirmes, Seniorumque corporis et animi vires susten- 

 tes! In Te fiduciam nostram reponimus omnes. Tibi sit la us, et honos, 

 et gloria! 



DIXI. 



